# Aleksandar Borodin

| Aleksandar Porfirjevič Borodin Алекса́ндр Порфи́рьевич Бороди́н |
| --- |
|  |
| Biografske informacije |
| Rođenje | 12. studenog 1833. Sankt Peterburg, Rusija |
| Smrt | 27. veljače 1887. Sankt Peterburg, Rusija |
| Opus |
| Suradnici | *Petorica* |
| Znamenita djela |
| *Knez Igor* *II. simfonija* |

**Aleksandar Porfirjevič Borodin** ((`ru`) *Алекса́ндр Порфи́рьевич Бороди́н*, Sankt Peterburg, 12. studenog 1833. - Sankt Peterburg, 27. veljače 1887.), ruski skladatelj i hemičar.

## Znanstvena karijera

U mladosti je pokazivao velik interes za prirodne znanosti, osobito kemiju. Istovremeno se zanima za glazbu, uči svirati flautu, violončelo i klavir. Kao petnaestogodišnjak počinje i komponirati tehnikom i stilom klasičara. Studira na medicinsko-kirurškoj akademiji (1850.-1856.), te se posvećuje znanstveno-ispitivačkom radu na području kemije. Od godine 1857.-1862. boravi u nekoliko navrata u Njemačkoj, Francuskoj, Italiji i Švicarskoj radi usavršavanja u kemiji. Velika zaposlenost u službi medicinskog fakulteta, mnoge društvene funkcije, a uz to i nesebična služba u vlastitom domu gdje je godinama njegovao bolesnu ženu, onemogućavali su mu veću stvaralačku djelatnost.

Od 1863. godine do smrti bio je profesor organske kemije na Medicinsko-kirurškoj akademiji u Petrogradu. Autor je važnih radova s područja organske kemije i biokemije. Istraživao je reakcije kondenzacije aldehida i prvi proizveo aldol.

## Glazbena karijera

Borodinovu glazbenom usavršavanju osobito su pridonijela putovanja u inozemstvo, gdje sluša nova djela i usavršava se. Boraveći u inozemstvu piše svoje prve veće kompozicije: gudački kvintet i klavirski sekstet.

Kao pobornik ruskog nacionalnog glazbenog izraza 1862. godine pristupio je krugu "Petorice". Umjetničko geslo ove, vrlo značajne, skupine bilo je nastavljanje nacionalno-realističkog stila kojim su se odlikovala muzička djela M.I. Glinke. Kao član tog kruga Borodin se, pored redovnom rada na katedri za kemiju, počinje sve više baviti skladanjem.

Godine 1877. putuje u Weimar, gdje se sastaje sa F. Lisztom, koji je mnogo doprinosio popularizaciji ruske glazbe, koja je bila tada dosta nepoznata u Europi. On će se također zauzimati za populariziranje Borodinovih djela. Još za Borodinova života, njegova se djela izvode u Njemačkoj, Francuskoj i Americi.

Životno mu je djelo povijesno-epska opera *"Knez Igor"*, koja je remek djelo ruske romantičarske povijesne opere. Upotrijebio je ruski narodni melos, čemu se suprotstavlja orijentalni kolorit. Na njoj je radio 18 godina, ali je ostala nedovršena. Operu su poslije Borodinove smrti dovršili njegovi prijatelji Rimski-Korsakov i A. Glazunov. Libreto je radio prema starom ruskom epu "Slovo o polku Igoreve", koji opisuje zbivanja ruske povijesti iz 1185., kada je knez Igor Svjatoslavič napao pleme Polovaca, krenuo s njima u borbu na rijeci Kajali i zapao u ropstvo, otkuda je pobjegao natrag u Novgorod.

U svojim orkestralnim djelima Borodin, zajedno sa Čajkovskim, stvara temelje ruskog simfonizma. Njegov smisao za simfonijsku arhitekturu nazire se već u njegovom prvom simfonijskom djelu, "1. simfonija u Es-duru". I pored izvjesnog utjecaja zapadnoeuropskog romantizma koji je Borodinu bio blizak, "I. Simfonija" je po temama ipak ruska, i predstavlja značajni korak u razvoju ruske glazbe, od Glinke do kasnijeg i izgrađenijeg perioda. Od orkestralnih djela je najvažnija i najuspješnija "II. Simfonija u h-molu", koja uz operu "Knjaz Igor" predstavlja najviši Borodinov skladateljski domet i jedno od najljepših djela ruskog simfonijskog stvaranja. Prema zamisli Borodina, I. Stavak prikazuje skup bogatira (ruski nacionalni junaci), Andante – lirski lik bogatira, a Finale slavlje, gozbu uz zvukove ruski gusli i sudjelovanje narodnih masa.

Simfonijska slika "U srednjoj Aziji" napisana je u skromnijim razmjerima i predstavlja odstupanje od opere i "II. Simfonije". Djelo je napisano kao glazbena pratnja za živu sliku izvedenu na proslavi 25-godišnjice vladavine Aleksandra II. Glazba je programskog karaktera, rađena u duhu ruske i istočne melodije.

Borodin je zaslužan i za stvaranje komorne glazbe u Rusiji.

## Reference

## Litratura

* Maes, Francis, tr. Pomerans, Arnold J. and Erica Pomerans, *A History of Russian Music: From* Kamarinskaya *to* Babi Yar (Berkeley, Los Angeles and London: University of California Press, 2002). ISBN 0-520-21815-9.
* George Sarton (1939). „Borodin (1833–87)”. *Osiris* **7**: 224–260. DOI:10.1086/368505. JSTOR 301543.
* A. J. B. Hutchings (1936). „A Study of Borodin: I. The Man”. *The Musical Times* **77** (1124): 881–883. DOI:10.2307/920565. JSTOR 920565.
* George B. Kauffman, Kathryn Bumpass (1988). „An Apparent Conflict between Art and Science: The Case of Aleksandr Porfir'evich Borodin (1833–1887)”. *Leonardo* **21** (4): 429–436. DOI:10.2307/1578707. JSTOR 1578707.
* J. Podlech (2010). „"Try and Fall Sick …"—The Composer, Chemist, and Surgeon Aleksandr Borodin”. *Angewandte Chemie* **49** (37): 6490–95. DOI:10.1002/anie.201002023. PMID 20715236.
* Willem G. Vijvers, Alexander Borodin; Composer, Scientist, Educator (Amsterdam: The American Book Center, 2013). ISBN 978-90-812269-0-5.
* Tatjana Vasilewna Popowa: *Alexander Borodin.* Deutsche Übersetzung von Roloff Selle. VEB Breitkopf & Härtel Musikverlag Leipzig 1955
* Ernst Kuhn (Hrsg.): *Alexander Borodin. Sein Leben, seine Musik, seine Schriften*. Verlag Ernst Kuhn, Berlin 1992 ISBN 3-928864-03-3
* Volker Klimpel: *Alexander Borodin – Arzt, Chemiker und Komponist. Zum 125. Todestags des Multitalents*. Chirurgische Allgemeine, 13. Jg., 5. Heft (2012)
* Malte Korff: *Tschaikowsky. Leben und Werk.* Deutscher Taschenbuch Verlag, München 2014, ISBN 978-3-423-28045-7.
* Willem G. Vijvers: Alexander Borodin; Composer, Scientist, Educator (Amsterdam: The American Book Center, 2013). ISBN 978-90-812269-0-5.
* В. В. Стасов. Александр Порфирьевич Бородин, С.-Петербург, 1887.
* Александр Порфирьевич Бородин. Его жизнь, переписка и музыкальные статьи (с предисловием и биографическим очерком В. В. Стасова), СПб., 1889.
* Письма А. П. Бородина. Полное собрание, критически сверенное с подлинными текстами. С предисловием и примечаниями С. А. Дианина. Вып. 1-4. М.-Л., 1927-50:
	+ Вып. 1 (1857-71). М.: Гос. издательство, Музыкальный сектор, 1927-28. 420 с.
* *Хубов Г.*, А. П. Бородин, М., 1933.
* А. П. Бородин : к столетию со дня рождения / Ю. А. Кремлев; отв. ред. Оссовский, Александр Вячеславович. — Л. : Ленинградская филармония, 1934. — 87, [1] с. : портр.
* *Фигуровский Н. А., Соловьев Ю. И.* Александр Порфирьевич Бородин. М.-Л.: Изд-во АН СССР, 1950. — 212 с.
* *Ильин М., Сегал Е.,* Александр Порфирьевич Бородин, М., 1953.
* *Дианин С. А.* Бородин: Жизнеописание, материалы и документы. 2-е изд. М., 1960.
* *Сохор, Арнольд Наумович* Александр Порфирьевич Бородин: Жизнь, деятельность, муз. творчество. М.-Л.: Музыка, 1965. — 826 с.
* А. П. Бородин в воспоминаниях современников / Сост. А. Зорина. М.: Музыка, 1985. 288 с.
* *Зорина, Ангелина Петровна* Александр Порфирьевич Бородин. (1833—1887). — М., Музыка, 1987. — 192 с., вкл. (Русские и советские композиторы).
* *Kuhn E.* (Hrsg.): Alexander Borodin. Sein Leben, seine Musik, seine Schriften. — Berlin: Verlag Ernst Kuhn, 1992. ISBN 3-928864-03-3
* *Добровенский Р.* Алхимик или Жизнь композитора Александра Бородина: Диптих / Р.: Лиесма, 1984—489 с. с ил.
* Энциклопедический словарь юного химика/ Сост. В.А, Крицман, В. В. Станцо. -М.: Педагогика, 1982.- 306 с.
* *Vijvers Willem G.* Alexander Borodin; Composer, Scientist, Educator (Александр Бородин; композитор, ученый, преподаватель), Amsterdam: The American Book Center, 2013). ISBN 978-90-812269-0-5.

## Vanjske veze

* "In the Steppes of Central Asia", Alexander Borodin in Film "Moscow clad in snow", 00:07:22, 1908 na YouTubeu
* List of compositions (`de`)
* Borodin's tomb Arhivirano 2017-02-22 na Wayback Machine-u